Document ID: /roh_data/filtered/fineweb-2-filterrobots_roh.jsonl.gz/4600

Blers onns ha il giugader da hockey engiadinais Gian-Marco Crameri dà en la liga naziunala ed en l’equipa naziunala. Il «samedrin» ch'ha emprendì il hockey tar San Murezzan.
El e daventà campiun svizzer cun Lugano, ils ZSC Lions ed era cun il club da hockey da Tavau. Suenter sia carriera activa ha Gian-Marco Crameri fatg la licenza da trenader. El ha trenà tranter auter l'EHC San Murezzan ed era l’equipa naziunala da las dunnas.
Per mintga giugader èsi ina gronda onur da dar en l’emprima equipa tar in club da hockey.
Uss turna Gian-Marco Crameri dentant tar sia equipa da tschep. Pervi da mancanza da defensurs tar l’equipa da tradiziun engiadinaisa gida Crameri ora. El duai stabilisar la defensiun e dar vinavant sia gronda experientscha a giugaders giuvens.
Suenter ils emprims dus gieus da campiunadi turna Gian-Marco Crameri questa fin d’emna per l’emprima giada puspè en sia arena, la plazza da glatsch Ludains a San Murezzan.
RR actualitad 07:20